Ана Мария Навалес
Тези думи без име…

Превод от испански: Рада Панчовска, —

chitanka.info

Тези думи без име,

които всеки ден се мъча да събудя,

са паметта за един миг,

изгубващ се в мъглата.

Като гадател търся водата,

която да им даде живот,

и намирам само мрак,

вихрушка от гласове,

вълнуващи се в съня

в очакването някой

да им разкрие съдбата.

Чувам стара симфония,

ромон, никнещ от поточе

сред пустинята.

Дъхът на ангелите

рисува следите на устните им

и няколко невъзможни стиха.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.